CELEX: 62013CN0537
Language: sk
Date: 2013-10-14 00:00:00
Title: Vec C-537/13: Návrh na začatie prejudiciálneho konania, ktorý podal Lietuvos Aukščiausiasis Teismas (Litva) 14. októbra 2013 — Birutė Šiba/Arūnas Devėnas

11.1.2014   
            
            
               SK
            
            
               Úradný vestník Európskej únie
            
            
               C 9/17
            
         Návrh na začatie prejudiciálneho konania, ktorý podal Lietuvos Aukščiausiasis Teismas (Litva) 14. októbra 2013 — Birutė Šiba/Arūnas Devėnas
   (Vec C-537/13)
   2014/C 9/27
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Lietuvos Aukščiausiasis Teismas
   
      Účastníci konania pred vnútroštátnym súdom
   
   
      Žalobkyňa: Birutė Šiba
   
      Žalovaný: Arūnas Devėnas
   
      Prejudiciálne otázky
   
   
               1.
            
            
               Treba fyzickú osobu, ktorá je príjemcom právnych služieb podľa zmlúv o poskytovaní právnych služieb uzatvorených s advokátom (advokatas) za odmenu, pričom tieto služby sú poskytované vo veciach, ktoré pravdepodobne súvisia s osobnými záujmami tejto fyzickej osoby (rozvod, rozdelenie majetku nadobudnutého v priebehu manželstva a pod.), považovať za spotrebiteľa v zmysle práva Únie v oblasti ochrany spotrebiteľa?
            
         
               2.
            
            
               Treba advokáta [advokatas, ktorý je príslušníkom „(slobodného) povolania“], ktorý uzatvorí s fyzickou osobou zmluvu o poskytovaní právnych služieb za odmenu, na ktorej základe sa zaväzuje poskytovať právne služby tak, aby fyzická osoba mohla dosiahnuť ciele, ktoré nesúvisia s jej zamestnaním alebo povolaním, považovať za obchodníka na účely práva Únie v oblasti ochrany spotrebiteľa?
            
         
               3.
            
            
               Patria zmluvy o poskytovaní právnych služieb za odmenu, ktoré advokát (advokatas) uzatvorí v rámci svojej profesijnej činnosti ako predstaviteľ slobodného povolania, do pôsobnosti smernice Rady 93/13/EHS (1) z 5. apríla 1993 o nekalých podmienkach v spotrebiteľských zmluvách?
            
         
               4.
            
            
               Ak treba na tretiu otázku odpovedať kladne, treba na kvalifikáciu takýchto zmlúv ako spotrebiteľských zmlúv použiť všeobecné kritériá alebo by mali byť uznané ako spotrebiteľské zmluvy na základe osobitných kritérií? Ak treba uplatniť osobitné kritériá na kvalifikáciu týchto zmlúv ako spotrebiteľských zmlúv, aké sú tieto kritériá?
            
         
      (1)  Ú. v. EÚ L 95, s. 29; Mim. vyd. 15/002, s. 288.